cyanic-selkie/wikianc huggingface dataset:
Խերման Բերտերամե
Ակումբային կարիերա
Խերմանը «Սան Լորենսո» ակումբի սան է։ 2016 թվականի ապրիլի 20-ին՝ Լիբերտադորեսի գավաթի շրջանակներում կայացած էկվադորական ԼԴՈՒ Կիտո ակումբի դեմ խաղի ժամանակ, նա կատարել է իր նորամուտը թիմի հիմնական կազմում ։ 2017 թվականի ապրիլի 29-ին՝ «Խիմանսի Լա-Պլատա» ակումբի դեմ խաղի ժամանակ, նա կատարել է իր նորամուտը Արգենտինայի առաջնությունում ։
Միջազգային կարիերա
Նույն թվականին Խերմանը մասնակցել է Չիլիում կայացած աշխարհի պատանեկան առաջնությանը։ Մրցաշարում նա մասնակցել է Գերմանիայի, Մեքսիկայի և Ավստրիալիայի երիտասարդական հավաքականների դեմ խաղերին։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Ֆուտբոլի հարձակվողներ
Մարմնի փիրսինգ
Ականջի և քթի փիրսինգը հատկապես տարածված է և լավ ներկայացված է պատմական գրառումների և հուղարկավորության առարկաների մեջ։ Հնագույն մումիֆիկացված մնացորդները, կրում էին ականջօղներ, ինչը վկայում է այդ պրակտիկայի ավելի քան 5000 տարի առաջ տարածված լինելու մասին։ Ըստ պատմության քթի փիրսինգը եղել է դեռևս մ.թ.ա. 1500 թվականին։ Այդ տեսակի փիրսինգը փաստագրված է եղել ամբողջ աշխարհում, իսկ փիրսինգ շուրթերի և լեզվի վրա պատմականորեն հայտնաբերվել է աֆրիկյան և ամերիկյան ցեղային մշակույթներում։ Կրծքի և սեռական օրգանների փիրսինգը կիրառվում է տարբեր մշակույթներում։ Կրծքի փիրսինգն առաջին անգամ արել են Հին Հռոմում, իսկ սեռական օրգանների փիրսինգը տարածված է եղել Հին Հնդկաստանում մոտավորապես մ.թ.ա. 320-550 թվականներին։ Մարմնի փիրսինգի պրակտիկան սկսել է աճել և թուլանալ արևմտյան մշակույթում, սակայն այն Երկրորդ համաշխարհային պատերազմից ի վեր ժողովրդականության աճ է ունեցել, երբ 1970-ական թվականներին ականջներից բացի սկսել են փիրսինգ անել մարմնի այլ մասերում, և դա առավել տարածվել է 1990-ական թվականներին։
Փիրսինգ անել կամ չանելու պատճառները տարբեր են։ Որոշ մարդիկ դա անում են կրոնական կամ հոգևոր պատճառներով, իսկ մյուսները՝ հանուն ինքնարտահայտման, գեղագիտական արժեքի, սեռական հաճույքի, իրենց մշակույթին համապատասխանելու կամ դրա դեմ ապստամբելու համար։ Փիրսինգի որոշ ձևեր մնում են հակասական, հատկապես երիտասարդության համար։ Փիրսինգ ունենալու կամ այն ցուցադրելու հնարավորությունները սահմանափակվում են դպրոցների, գործատուների և կրոնական խմբերի կողմից։ Չնայած հակասություններին, որոշ մարդիկ կիրառել են մարմնի փիրսինգի էքստրեմալ ձևեր, իսկ Գինեսի ռեկորդների գիրքը համաշխարհային ռեկորդներ է շնորհել հարյուրավոր և նույնիսկ հազարավոր մշտական և ժամանակավոր փիրսինգներ ունեցող մարդկանց։
Մարմնի ժամանակակից փիրսինգի մեթոդներն ընդգծում են մարմնի փիրսինգի համար անվտանգ նյութերի օգտագործումը, հաճախ օգտագործելով այդ նպատակի համար նախատեսված մասնագիտացված գործիքներ։ Մարմնի փիրսինգը որոշ չափով ռիսկային է, և կարող է առաջացնել ալերգիկ ռեակցիա, վարակ, ավելորդ սպիացում և չնախատեսված ֆիզիկական վնասվածքներ, սակայն այնպիսի նախազգուշական միջոցներ, ինչպիսիք են փիրսինգի սանիտարական ընթացակարգերը և մանրակրկիտ հետագա խնամքը, ընդգծվում են, որպեսզի նվազագույնի հասցվի լուրջ խնդիրների առաջացման հավանականությունը։ Բուժման ժամանակը, որը պահանջվում է մարմնի փիրսինգի համար, կարող է մեծապես տարբեր լինել, կախված տեղադրման վայրից։ Որոշ տեսակի փիրսինգներ, օրինակ` սեռական օրգանների, կարող են բուժվել մինչև երկու տարի։
Պատմություն
Մարմնի զարդարումը միայն վերջերս է դարձել հնագետների լուրջ գիտական հետազոտությունների առարկա, նրանց խանգարել է մարմնի փիրսինգի ուսումնասիրությունը սկզբնաղբյուրների սակավության պատճառով ։ Վաղ գրառումները հազվադեպ են քննարկել փիրսինգի օգտագործումը կամ դրա նշանակությունը, և չնայած ոսկերչական իրերը հաճախ հայտնաբերվել են հուղարկավորության առարկաների մեջ, մարմնի քայքայումը, որը նրանք ժամանակին զարդարում էին, դժվարացնում է հասկանալ, թե ինչպես են այդ զարդերը կարող օգտագործվել ։
Ականջի փիրսինգ
Ականջի փիրսինգն ամբողջ աշխարհում կիրառվում է հնագույն ժամանակներից։ Կան գրավոր և հնագիտական ապացույցներ։ Հայտնաբերվել են ծակած ականջներով մումիֆիկացված մարմիններ, այդ թվում՝ այսօրվա դրությամբ հայտնաբերված ամենահին մումիֆիկացված մարմինը՝ 5300-ամյա Էցի Այսմանը, որը հայտնաբերվել է Իտալիայի սառցադաշտում ։ Տվյալ մումիայի ականջը եղել է 7-11 մմ տրամագծով ծակված ։ Գերեզմանում հայտնաբերված ամենահին ականջօղերը թվագրվում են մ.թ.ա. 2500 տարի առաջ։ Դրանք գտնվում էին Շումերի Ուր քաղաքում՝ աստվածաշնչյան պատրիարք Աբրահամի տանը ։ Ականջօղերի մասին խոսվում է Աստվածաշնչում։ Ծննդոց 35.4-ում Հակոբը թաղում է ականջօղերը, որոնք կրում էին իր ընտանիքի անդամները, իրենց կուռքերի հետ միասին։ Ելք 32-ում, Ահարոնը ոսկե հորթ է պատրաստում հալեցված ականջօղերից։ Երկրորդ օրենք 15:12–17-ը թելադրում է անել ականջի փիրսինգը այն ստրուկի համար, որը նախընտրում է չազատվել ։ Ականջօղեր են հիշատակվում նաև Վեդաների հնդկական աստվածուհի Լակշմիի հետ կապված ։ Ականջի փիրսինգների օղեր գտնվել են Ուկոկի շրջանում գերեզմանների մեջ, Ռուսաստանում և Չինաստանում մ.թ.ա. 400-300 թվականներին ։
Ամերիկայի Խաղաղ օվկիանոսի հյուսիսարևմտյան Տլինգիտի շրջանում ականջօղերը ազնվականության և հարստության նշան էին, քանի որ երեխայի յուրաքանչյուր ականջի վրա ականջօղ տեղադրելը ձեռք էր բերվում թանկարժեք ճանապարհով ։ Ականջօղերը տարածված էին Եգիպտոսի 18-րդ դինաստիայում (մ.թ.ա. 1550–1292), ընդհանուր առմամբ, ստացվում էին կախովի, ոսկե օղակապեր ։ Թանկարժեք քարերով լցված ոսկե ականջօղերը նախատեսված էին ազնվական անհատների համար ։ Հին հույները կրում էին սրբազան թռչունների տեսքով մածուկից պատրաստված ականջօղեր, իսկ Հին Հռոմի կանայք կրում էին թանկարժեք քարերից պատրաստված ականջօղեր ։
Եվրոպայում կանանց ականջօղերը, ընդհանուր առմամբ, նորաձևությունից դուրս են եկել 4-րդ և 16-րդ դարերի ընթացքում, քանի որ հագուստի և մազերի ոճերը թաքցնում էին ականջները, բայց աստիճանաբար նրանք վերադարձան նորաձևության մեջ Իտալիայում, Իսպանիայում, Անգլիայում և Ֆրանսիայում, տարածվելով նաև Հյուսիսային Ամերիկայում, Առաջին համաշխարհային պատերազմից հետո փիրսինգը կրկին դուրս է եկել նորաձևությունից  ։ Ֆիլիպ Սթաբսի Անատոմիայի չարաշահումները աշխատության համաձայն՝ ականջօղերն ավելի տարածված են եղել 16-րդ դարի տղամարդկանց շրջանում, քան կանանց շրջանում, մինչդեռ Ռաֆայել Հոլինշեդը 1577 թվականին հաստատել է դա ։ Ակնհայտ է, որ դա ծագել է Իսպանիայից, ականջի փիրսինգի պրակտիկան եվրոպական տղամարդկանց շրջանում տարածվել է դեպի Ֆրանսիա, այնուհետև Անգլիա (սովորաբար միայն մեկ ականջի վրա էին կրում) ։ Հասարակ մարդիկ էլ են կրել ականջօղեր։ Միջնադարում ականջօղերը սկսել են տարածվել նավապետների և հանցագործների շրջանում ։ Նավաստիները նաև կրում էին ականջօղ, մտածելով, որ եթե խեղդվեն և ջուրը իրենց նետի դեպի ափը քրիստոնյաները նրանց կթաղեն։
Քթի փիրսինգ
Քթի փիրսինգը նույնպես երկար պատմություն ունի ։
Ծննդոց 24.22-ում Աբրահամի ծառան Ռեբեկային տվել է օղ քթի համար (քթի փիրսինգ)։ Քթի փիրսինգը կիրառվում էր Մերձավոր Արևելքի բեդուինյան ցեղերի, աֆրիկայի բերբերների և բեջաների, ինչպես նաև ավստրալիացի աբորիգենների կողմից ։ Բնիկ ամերիկացի և ալիասկյան ցեղերից շատերը զբաղվում էին փիրսինգ անելով։ Այն հայտնի էր ացտեկների, մայաների և Նոր Գվինեայի ցեղերի շրջանում, որոնք զարդարում էին իրենց քթերը փիրսինգով և փետուրներով՝ հարստությունը ցույց տալու համար և (տղամարդկանց շրջանում) չարությունը խորհրդանշելու համար ։ Նեզ Պերսեի ցեղի անունը առաջացել է այս փիրսինգ բարից, թեև քթի փիրսինգը տարածված չէ եղել այս ցեղում ։ Քթի փիրսինգ է նաև մնում է հայտնի Պակիստանում, Բանգլադեշում և կիրառվում է մի շարք Մերձավոր Արևելքի և արաբական երկրներում
Շուրթերի և լեզվի փիրսինգ
Շուրթերի փիրսինգը շուրթերի ձգումը պատմականորեն հայտնաբերվել են Աֆրիկայի և Ամերիկայի որոշ ցեղային մշակույթներում։ Շուրթերի փիրսինգ կրել են թլինկիտներ, ինչպես նաև Պապուա Նոր Գվինեայի և Ամազոնի դաշտավայրի ժողովուրդները ։ Մալավիի որոշ մասերում, կանայք հաճախ իրենց շուրթերը զարդարում էին «պելել» կոչվող շրթունքներով, որը մանկությունից աստիճանաբար աճում էր, կարող էր հասնել մի քանի դյույմ տրամագծով և, ի վերջո, փոխում էր ծնոտի կծվածքը ։ Նման շուրթերի ձևը կիրառվում է մինչ օրս։ Նիլոտական Մուրսիի կանայք Նեղոսի հովտում երբեմն կրում են շուրթերի փիրսինգներ, որոնք կարող են հասնել 15 սանտիմետր (5,9 դյույմ) տրամագծով ։
Աճող ժողովրդականություն Արևմուտքում
20-րդ դարի սկզբին մարմնի ցանկացած մասի փիրսինգը հազվադեպ էր հանդիպվում արևմուտքում։ Երկրորդ համաշխարհային պատերազմից հետո, այն սկսել է ավելի մեծ ժողովրդականություն ձեռք բերել գեյ տղամարդկանց սուբմշակույթի շրջանում։ Նույնիսկ ականջների փիրսինգը կանանց համար որոշ ժամանակմշակութային առումով անընդունելի է եղել, Բբայց այս համեմատաբար տարածված փիրսինգի ձևը սկսել է ժողովրդականություն ձեռք բերել 1960-ական թվականներին։ 1970-ական թվականներին փիրսինգը սկսել է ընդլայնվել, քանի որ այն ներառվել է փանկ շարժմանը, որը ցուցադրում էր ոչ ավանդական զարդեր, ինչպիսիք են օրինակ անգլերեն գնդասեղները։ Ֆակիր Մուսաֆարը սկսել է զարգացնել դա, որպես ժամանակակից պրիմիտիվների մի ձև, որը ներառել է փիրսինգի տարրերն այլ մշակույթներից, ինչպիսին է օրինակ սթրեթչինգը։
Մարմնի փիրսինգը լայն հռչակ է ստացել Միացյալ Նահանգներում մի խումբ կալիֆոռնիացիների շնորհիվ, որոնք շարքում էին նաև Դուգ Մելոյը և Ջիմ Վարդը ։ Վարդը (որի ինչպես ներշնչման, այդպես էլ գումարի աղբյուրը Մելոյն էր) բացել է The Gauntlet-ը՝ որպես տնային բիզնես 1975 թվականի նոյեմբերին և որպես առևտրային ցուցափեղկի գործողություն՝ Արևմտյան Հոլիվուդում 1978 թվականի նոյեմբերի 17-ին։ Այս բիզնեսի հիմնադրումը համարվել է առաջինն ըստ իր տեսակի Միացյալ Նահանգներում ։ Այն դարձել է մարմնի փիրսինգի արդյունաբերության սկիզբը ։ Քանի որ մարմնի փիրսինգի մասին շշուկներն արագ տարածվում էին ավելի լայն համայնքներ, Վարդը սկսել է հրապարակել այս թեմային նվիրված առաջին աշխատությունը՝ PFIQ-ը ։
Մարմնի փոփոխությունն, ընդհանուր առմամբ, ավելի տարածված է դարձել Միացյալ Նահանգներում 1990-ական թվականներին, քանի որ փիրսինգը նույնպես ավելի լայն տարածում է ստացել, աճող հասանելիությամբ և փիրսինգ անելու հնարավորությամբ պորտի, քթի, հոնքերի, շրթունքների, լեզվի, խուլերի և սեռական օրգանների վրա։ 1993 թվականին պորտի փիրսինգը ցուցադրվում էր MTV Video Music Awards-ի «Տարվա երաժշտական տեսահոլովակ» անվանակարգում հաղթանակ տարած «Cryin'» երգի տեսահոլովակի ընթացքում, որը ոգեշնչել է բազմաթիվ երիտասարդ կին երկրպագուներին հետևել այդ օրինակին ։ Ըստ 2009 թվականի Փիրսինգի աստվածաշնչին (The Piercing Bible)՝ հենց այս սպառողական ոգին է «էապես ոգեշնչել մարմնի փիրսինգը լիարժեք արդյունաբերություն դարձնել» ։ Մարմնի փիրսինգը լրատվամիջոցների հետ կապված ևս մեկ խթան է ստացել 2004 թվականին, երբ Super Bowl XXXVIII-ի ընդմիջման ժամանակ երգչուհի Ջանեթ Ջեքսոնը «հանդերձարանի անսարքություն» է վերապրել, որը բաց է թողել Ջեքսոնի փիրսինգ արած ծծակը ։ Որոշ մասնագիտական փիրսերներ հաղորդել են բիզնեսի զգալի աճի մասին այն բանից հետո, երբ միջոցառումը լայնորեն գովազդվել է ։
Փիրսինգի ավանդական մեթոդների հետ միասին, մարմնի ժամանակակից զարդարումը ներառում է տարբեր նոր մեթոդներ, թեև դրանցից շատերը 2007 թվականի դրությամբ դեռ հասանելի չէին փիրսերների մեծամասնությանը  ։ Մարմնի փիրսինգի ժամանակակից մեթոդները ներառում են նաև դերմալ փիրսինգը, որը համատեղում է փիրսինգը և իմպլանտացիան՝ մարմնի վրա մեկ բացման կետ ստեղծելու համար, որպեսզի զարդի մեկ ծայրը կարողանա ցուցադրվել մաշկի մակերեսի վրա ։ Չնայած այն բանին, որ այս մեթոդը կարող է օգտագործվել մարմնի բոլոր մասերի վրա, 2007 թվականի դրությամբ այն ավելի հաճախ իրականացվում էր աչքերի միջև, կրծքի վրա կամ մատի վրա, մատանի նմանակելու համար։
21-րդ դար
2005 թվականին եղել է հարցում 16 տարեկանից բարձր 10 503 մարդկանց շրջանում (Անգլիայում), որը ցույց է տվել, որ մոտավորապես 10 %-ը (1049) ունեցել է մարմնի փիրսինգ ականջի բլթակից բացի այլ վայրերում, ընդ որում՝ 16-24 տարեկան կանանց մեծ մասը ։
Պատճառներ փիրսինգի համար
Փիրսինգի պատճառները տարբեր են։ 2001 թվականին Clinical Nursing Research-ի՝ միջազգային հրատարակության ուսումնասիրությունը ցույց է տվել, որ այն մարդկանց 62%-ը, որոնք փիրսինգ են ունեցել, դա արել են «իրենց անհատականությունն արտահայտելու» փորձով ։ Մարդիկ նաև փիրսինգ են անում որպես հիշատակ կարևոր իրադարձությունների կամ ինչ-որ տրավմաներ հաղթահարելու նպատակով ։ Ֆրանկֆուրտի համալսարանի հոգեսոմատիկ բժշկության և հոգեթերապիայի ուսումնական հոսպիտալի տնօրենի օգնականի խոսքով՝ սեռական բռնության որոշ զոհեր ընտրում են մարմնի փիրսինգը որպես «բռնության մասին հիշողություններից մարմնի մասերի վերականգնման» միջոց ։ Փիրսինգը կարող է նաև ընտրվել պարզ գեղագիտական արժեքի՝ մարմնի որոշակի մասերը ընդգծելու համար։ Օրինակ՝ պորտի փիրսինգը կարող է արտացոլել կնոջ բավարարվածությունն իր որովայնի ձևով և տեսքով ։ Որոշ մարդիկ փիրսինգի են դիմում, անընդհատ կամ ժամանակավորապես սեռական հաճույքն ուժեղացնելու համար։ Սեռական օրգանների կամ ծծակների փիրսինգը կարող է բարձրացնել սեռական բավարարվածությունը ։ Որոշ մարդիկ ներգրավված են մարմնային խաղի տեսակում, որը հայտնի է որպես փիրսինգ խաղ, որտեղ փիրսինգը կարող է արվել ժամանակավորապես սեռական օրգանների վրա կամ մարմնի այլ վայրերում սեռական բավարարվածության համար ։
Փիրսինգը՝ մարմինը կախելու հետ միասին պատմականորեն կարևոր էր որոշ բնիկ ամերիկացիների կրոնական արարողություններում, ցույց տալով արևի պարի արարողության բազմաթիվ տարբերակները, այդ թվում՝ Քրոու ժողովրդի կողմից կիրառվող տարբերակը ։ Արարողության ժամանակ Քրոու ժողովրդի ներկայացուցիչներն, ովքեր ցանկանում էին տեսլականներ ստանալ, խոցում էին իրենց ուսերը կամ կրծքավանդակը այն մարդկանց օգնությամբ, ովքեր անցել են այս արարողությունն անցյալում։ Հարավարևելյան Ասիայի որոշ ժամանակակից ծեսերում նույնպես կարելի է մարմնի փիրսինգ հանդիպել։ Որպես կանոն, ծիսակատարության մասնակիցը փորձում է անալգետիկ տրանսի մեջ մտնել փիրսինգ մեկնարկից առաջ ։ Հաղթահարելով ինքնադրսևորող փիրսինգի և հոգևոր փիրսինգի միջև եղած ճեղքումը, ժամանակակից նախնադարյան մարդիկ օգտագործում են փիրսինգը և մարմնի փոփոխության այլ ձևերը, որպես իրենց և հասարակության հետ ծիսական վերամիավորման միջոց, որը, Մուսաֆարի խոսքով, ժամանակին փիրսինգն օգտագործել է որպես մշակութային պարտադիր ծիսակատարություն ։ Սակայն, միևնույն ժամանակ, երբ փիրսինգը կարող է լինել մշակութային պարտադիր, այն կարող է նաև լինել ապստամբության միջոց, հատկապես արևմտյան մշակույթների դեռահասների մոտ ։
Տասնհինգամյա վերլուծությունը, որը հրապարակվել է 2011 թվականին Body Piercing and Identity Construction ամսագրում, ցույց է տվել, որ հանրային փիրսինգը ծառայում է ինչպես արագացված ընկերակցության, այնպես էլ քաղաքական հաղորդակցության մեխանիզմ, մինչդեռ մասնավոր փիրսինգը ծառայում է որպես սեքսուալությունն ուժեղացնելու և հետերոնորմատիվության դեմ պայքարելու միջոց ։
Փիրսինգի վերաբերյալ արգելքներ և տաբուներ
Չնայած այն բանին, որ մարմնի փիրսինգը ավելի ու ավելի լայն տարածվածություն է ստացել, այն դեռ հակասություններ է առաջացնում։ Որոշ երկրներ օրենքներ են մտցնում համաձայնության տարիքի մասին, որոնք պահանջում են անչափահասների ծնողների թույլտվությունը՝ մարմնի վրա փիրսինգ անելու համար ։ Շոտլանդիան ծնողական համաձայնություն է պահանջում 16 տարեկանից փոքր երիտասարդների համար, իսկ 2011 թվականին Ուելսը սկսել է նմանատիպ օրենք դիտարկել ։ Բացի ծնողների համաձայնության պահանջների սահմանումից, Արևմտյան Ավստրալիան արգելում է անչափահասների ինտիմ տարածքների փիրսինգը, այդ թվում սեռական օրգանների և ծծակների՝ բանտարկություն կամ տուգանք սահմանելով փիրսերի համար ։ Միացյալ Նահանգների մի շարք նահանգներ նույնպես պահանջում են ծնողների համաձայնությունն անչափահասներին փիրսինգ անելու համար, իսկ ոմանք նաև պահանջում են ծնողների ֆիզիկական ներկայությունը փիրսինգի ընթացքում ։ Այդահո նահանգում մարմնի փիրսինգի համար նվազագույն տարիք է սահմանված 14 տարեկանը ։
Ըստ 2006 թվականի «Տատուներ և մարմնի փիրսինգներ»-ի, կորպորատիվ դրես կոդը նույնպես կարող է խստորեն սահմանափակել փիրսինգի ցուցադրությունները։ Այդ ժամանակ Սթարբաքսը սահմանափակել էր փիրսինգն առավելագույնս երկու օղով ականջի հետևից, իսկ զարդերը՝ փոքրիկ ականջօղերով ։ Walt Disney Parks and Resorts-ի աշխատակիցներին ընդհանրապես թույլ չէին տալիս փիրսինգ ցուցադրել ։
Մարմնի փիրսինգը որոշ կրոններում համարվում է մարմնի համար կործանարար։ Աստվածաշնչի որոշ հատվածներ, ներառյալ Ղևտացոց 19.28-ը, մեկնաբանվել են որպես մարմնի փոփոխությունն արգելող, քանի որ մարմինը համարվում է Աստծո սեփականությունը ։ Հիսուս Քրիստոսի վերջին օրերի սրբերի եկեղեցին պաշտոնական դիրք է զբաղեցրել փիրսինգների մեծամասնության դեմ, բացառությամբ բժշկական պատճառներով հիմնվածների, թեև նրանք ընդունում են փիրսինգը կանանց համար, եթե այն լինի միայն ականջի ստորին մասում և մարմնի ոչ մի այլ մասի վրա ։ Շաբաթում շատ մեծ օղակների կրումն արգելված է թալմուդով։
Համաշխարհային ռեկորդներ
2003 թվականի հունվարին կանադացի Բրենթ Մոֆաթը համաշխարհային ռեկորդ է սահմանել մեկ սեանսի ընթացքում ամենաշատ փիրսինգների քանակով (18g վիրաբուժական ասեղներով 700 փիրսինգ 7 ժամ տևողությամբ 1 սեանսի ընթացքում՝ օգտագործելով խաղային փիրսինգ, որի օգնությամբ ծակվում է մարմինը, և երբեմն տեղադրվում են զարդեր, որոնք ժամանակավոր բնույթ են կրում) ։ Նույն տարվա դեկտեմբերին Մոֆաթը 900 փիրսինգ է արել 4½ ժամում ։ 2006 թվականի մարտի 4-ին այս ռեկորդը գրանցել է Կամ Ման, որը 1,015 ժամանակավոր մետաղե շրջաններ է ավելացրել իր մարմնին 7 ժամ և 55 րոպեների ընթացքում ։ Վիրաբուժական ասեղների օգնությամբ մարմնի փիրսինգների քանակով ռեկորդը սահմանվել է 2008 թվականի մայիսի 29-ին, երբ Ռոբերթ Ջիզուս Ռուբիոն թույլ է տվել ծակել նրա մարմինը 900 18 տրամաչափի ասեղներով՝ 0,5 սանտիմետր երկարությամբ (0,20 դյույմ) ։
Ժամանակակից զարդեր մարմնի փիրսինգի համար
Մարմնի փիրսինգի զարդերը չափվում են հաստությամբ և տրամագծով/երկարությամբ։ Շատ երկրներ օգտագործում են միլիմետրեր։ ԱՄՆ-ում օգտագործվում է Brown & Sharpe AWG չափող համակարգը, որն ավելի ցածր համարներ է տալիս հաստ կեսին ։ 00 տրամաչափը 9,246 միլիմետր (0.3640 դյույմ) է կազմում, իսկ 20-0 տրամաչափը՝ 813 միլիմետր (0.0320 դյույմ) ։
Փիրսինգի գործիքներ
Մարմնի մշտական փիրսինգը կատարվում է մարմնի մեջ անցքեր ստեղծելով՝ սուր առարկայի օգնությամբ այն ծակելու միջոցով։ Այն կարող է կատարվել անցքեր ծակելու միջոցով ինչպես ասեղի (սովորաբար բժշկական ասեղ), այնպես էլ հերձադանակի օգնությամբ։ Մեկ այլ տարբերակ է հյուսվածքներ հեռացնելը, օգտագործելով կամ մաշկային հորատիչ, կամ հերձադանակ։
Մաշկային հորատիչն օգտագործվում է հյուսվածքի շրջանաձև տարածքի հեռացման համար, ինչից հետո տեղադրվում են զարդերը։ Այն կարող է օգտակար լինել աճառի փիրսինգի համար։ Դրանք հայտնի են ականջների փիրսինգի օգտագործման համար, սակայն անօրինական են Միացյալ Նահանգների որոշ մասերում ։
Արևմուտքում կանանց ճնշող մեծամասնության ականջները փիրսինգի ատրճանակով են ծակում ։ Փիրսինգի ատրճանակների անվտանգությունը վիճարկվում է ։ Արևմտյան Ավստրալիայի առողջապահության նախարարությունը խորհուրդ չի տալիս դրանք օգտագործել մարմնի այլ մասերի փիրսինգի համար, բացի ականջների մասերից, իսկ պրոֆեսիոնալ փիրսերների ասոցիացիան խորհուրդ է տալիս չօգտագործել փիրսինգի ատրճանակներ ոչ մի տեսակի փիրսինգի համար, պահանջելով իրենց ասոցիացիայի անդամներից չօգտագործել դրանք իրենց աշխատանքի ընթացքում ։
Խցանը կարող է տեղադրվել ծակվող մարմնի մասի հակառակ կողմում՝ ասեղը տեղադրելու համար։
Նրբունելին կամ սեղմիչը կարող են օգտագործվել ծակվող մասը պահելու կամ կայունացնելու համար։ Շատ փիրսինգներ, որոնք կայունացվում են նրբունելիով, օգտագործում են «Փենինգտոնի» եռանկյունաձև նրբունելին։ Շատ նրբունելիներ բավականին մեծ անցքեր են ներառում, որպեսզի թույլ տան ասեղներ և զարդեր անցնեն ուղղակիորեն իրենց միջով ։ Նրբուլիները չեն օգտագործվում ազատ ձեռքի մեթոդով, որի ընթացքում փիրսինգն աջակցում է հյուսվածքը ձեռքով ։
Դատարկ խողովակները, որոնք պատրաստված են մետաղից, դիմացկուն ապակուց կամ պլաստիկից, ասեղային ընդունիչ խողովակները, ինչպիսիք են օրինակ նրբունելիները, օգտագործվում են հյուսվածքն աջակցելու համար փիրսինգի մասում և հաճախ օգտագործվում են միջնապատերի կամ աճառի փիրսինգի համար ։ Այս խողովակները ոչ միայն նախատեսված են հյուսվածքների աջակցության համար, այլև ընդունում են ասեղը, երբ այն անցնում է հյուսվածքների միջով՝ ապահովելով պաշտպանությունը սուր ծայրից։ Ասեղային ընդունիչ խողովակները չեն օգտագործվում փիրսինգի ազատ ձեռքի մեթոդի ժամանակ ։
Մարմնի փիրսինգի հետ կապված ռիսկեր
Փիրսինգը ռիսկերով պայմանավորված ինվազիվ գործընթաց է։ 2005 թվականին Անգլիայում անցկացված հարցումի ժամանակ, որին մասնակցել է փիրսինգ ունեցող 16 տարեկանից բարձր 10 503 մարդ՝ փաստել են, որ նրանցից 31%-ի դեպքում գրանցվել են բարդություններ, իսկ՝ 15․2%-ին անհրաժեշտ են եղել մասնագիտական օգնություն։ 0.9%-ի մոտ եղել են շատ մեծ բարդություններ և հոսպիտալիզացման կարիք է եղել։
Մարմնի ժամանակակից փիրսինգի ստուդիաներն ընդհանուր առմամբ, բազմաթիվ նախազգուշական միջոցներ են ձեռնարկում՝ փիրսինգ ունեցող մարդու և փիրսերների առողջությունը պաշտպանելու համար։ Հնարավոր է, որ փիրսերները կեղտոտում են փիրսինգի գտնվելու վայրը, ինչպես նաև ձեռքերը, չնայած որ ընթացակարգի ընթացքում նրանք հաճախ կրում են ձեռնոցներ (իսկ որոշ տարածքներում դա պատրադիր է, քանի որ դա նախատեսված է օրենքով) ։ Բավական հաճախակի պետք է փոխել այդ ձեռնոցները, հաճախ`յուրաքանչյուր զույգը մեկ զույգ` զարդերի աղտոտումից խուսափելու համար։ Օրինակ՝ այն բանից հետո, երբ փիրսերները ձեռնոցներ կրելուց հետո մաքրում են այն տարածքը, որտեղ պետք է փիրսինգ լինի հաճախորդի վրա, փիրսերները կարող են փոխել ձեռնոցները՝ տարածքը չաղտոտելուց խուսափելու համար։ Օրենքով ստերիլ ձեռնոցներ կրելը պահանջվում է որոշ ոլորտներում, ինչպիսիք են Ֆլորիդայի և Հարավային Կարոլինայի նահանգների մասնագիտական ​​փիրսինգի ընթացակարգերում։ Գործիքներն ու զարդերը պետք է ստերիլիզացված լինեն ավտոկլավներում, իսկ ոչ ավտոյլավային մակերեսները պետք է պարբերաբար մաքրվեն ախտահանիչ միջոցներով և հաճախորդների միջև։
Բացի այդ պրոֆեսիոնալ փիրսերների ասոցիացիան առաջարկում է Առաջին օգնության դասընթացները արյան մեջ պարունակվող պաթոգենների համարորպես մասնագիտական ​​պատրաստվածություն ։
Բուժման գործընթաց և մարմնի խնամք փիրսինգից հետո
Հեղինակավոր փիրսինգի ստուդիաները պետք է տրամադրեն հաճախորդներին գրավոր և բանավոր հետագա խնամքի հրահանգներ, ինչպես նախատեսված է օրենքի համապատասխան ոլորտներում ։
Փիրսինգից հետո բուժման գործընթացը բաժանվում է երեք փուլի ․
Սովորաբար փիրսինգի բուժման համար ժամանակահատվածը մեծապես տարբերվում է՝ ըստ փիրսինգի տեղադրման վայրի։ Գենիտալ փիրսինգն ավելի արագ է բուժվում՝ կլիտորային գլխարկի փիրսինը և արքայազն Ալբերտի փիրսինգը բուժվում են մեկ ամսվա ընթացքում, սակայն որոշների համար կարող են ավելի երկար ժամանակ պահանջվել ։ Պորտի փիրսինգը կարող է բուժվել ամենադանդաղը, ընդ որում մեկ աղբյուրից հայտնում են, որ վեց ամսից երկու տարի կարող է տևել ։ Նավթային փիրսինգի երկարատև բուժումը կարող է կապված լինել հագուստի շփման հետ ։
Բուժման ժամանակահատվածը տարբեր է` կախված մարմնի այն մասից, որում կատարվում է փիրսինգ։ Որոշ մասեր ավելի հավանական է, որ վարակվեն կամ խնդիրներ ունենան։ Մարմնի փիրսինգներ և բուժման համար անհրաժեշտ ժամանակ․
Նշանակետ գին
Նշանակետ գին (target price), որոշակի ապրանքների այն գինը, որին շուկայի կառավարիչները նպատակ ունեն հասնելու։
Կապված է միջամտության գնի հետ։
Սահմանվում է ըստ գյուղատնտեսական հաշվարկման հաստատագրված միավորների, որոնք վերածվում են տարբեր երկրների արժույթների` կիրառելով փոխանակման ճշգրտվող դրույքներ, որոնք հայտնի են որպես «ճշգրտվող դրույքներ»։ Երբ նշանակետ գները սահմանվում են համաշխարհային գների ընդհանուր մակարդակից բարձր, կիրառվում է Եվրամիության անդամ չհանդիսացող երկրների գյուղատնտեսական ապրանքների հարկման համակարգ։ Եվրամությունը սահմանել է գների սատարման համակարգ՝ հիմնված միջամտության մի շարք գների վրա, որոնք մի փոքր ցածր են նշանակետ գներից։ Եթե առաջարկն ավելի մեծ է, քան պահանջվում է նշանակետ գնով շուկայում վաճառելու համար, ապա Եվրամիությունը հավելյալ առաջարկը գնում է միջամտության գնով՝ կանխելով գերարտադրության պատճառով գների ընդհանուր մակարդակի անկումը, որը բնականոն ձևով տեղի կունենար ազատ շուկայում։
Արտաքին հղումներ
Կատեգորիա:Հաշվապահություն Կատեգորիա:Տնտեսագիտական տերմիններ
Մատեո Մուսակիո
Մատեո Մուսակիո (Mateo Musacchio, ), արգենտինացի պրոֆեսիոնալ ֆուտբոլիստ։ Ներկայումս հանդես է գալիս իտալական Միլանի կազմում։ Խաղում է կենտրոնական պաշտպանի դիրքում ։
Պրոֆեսիոնալ կարիերայի մեծ մասն անցկացրել է Վիլյառեալում։ Թիմի կազմում անցկացրել է 249 խաղ և դարձել 7 գոլի հեղինակ։
Ռիվեր Փլեյթ
Մուսակիոն արգենտինական Ռիվեր Փլեյթի ակադեմիայի սան է։ Պաշտոնական դեբյուտը նշել է 2006 թվականին՝ 16 տարեկան հասակում։ 2006-2007 մրցաշրջանում նա անցկացրեց 4 խաղ ։
Վիլյառեալ
2009 թվականի օգոստոսին Մուսակիոն տեղափոխվեց Վիլյառեալ։ Այստեղ նա 1 տարի խաղաց Վիլյառեալի B-ի համար։ Դեբյուտը նշեց 2009 թվականի սեպտեմբերի 5-ին՝ Կորդովայի դեմ խաղում ։
2010 թվականի փետրվարի 13-ին Մուսակիոն իր առաջին հանդիպումն անցկացրեց Լա Լիգայում՝ փոխարինման դուրս գալով Ատլետիկ Բիլբաոյի դեմ խաղում ։ Դրանից հետո արգենտինացին դարձավ Վիլյառեալի հիմնական կազմի խաղացող։
Վիլյառեալի կազմում Մուսակիոն անցկացրեց 7 մրցաշրջան՝ մասնակցելով 249 խաղի և խփելով 7 գոլ։
Միլան
2017 թվականի մայիսի 30-ին Մուսակիոն 4 տարվա պայմանագիր կնքեց իտալական Միլանի հետ։ Ակումբը նրա համար վճարեց 18 միլիոն եվրո ։
Միջազգային կարիերա
Մուսակիոն առաջին անգամ Արգենտինայի ազգային հավաքական է հրավիրվել 2011 թվականի մայիսին Նիգերիայի և Լեհաստանի դեմ ընկերական խաղերի համար ։
Ակումբային վիճակագրություն
2017 թվականի հուլիսի 11-ի դրությամբ
Միջազգային վիճակագրություն
2017 թվականի հուլիսի 11-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Վիլյառեալի ֆուտբոլիստներ Կատեգորիա:Ռիվեր Փլեյթի ֆուտբոլիստներ Կատեգորիա:Միլանի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Արգենտինացի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ալմալու (Դաշկեսանի շրջան)
Պատմություն
Հայտնի է, որ գյուղը, ի սկզբանե, եղել է հայկական, սակայն 18-րդ դարի 2-րդ կեսին զրկվել է հայազգի բնակչությունից։ 19-րդ դարի վերջերին, լինելով լքված բնակավայր, բնակեցվել է թուրք անասնապահ ցեղերով ։
Գյուղի պատմական հայկական անունը մոռացության է մատնվել։ Թուրքերի կողմից բնակավայրին տրված «Ալմալու» անվանումը հայերեն թարգմանած նշանակում է Խնձորուտ, որն էլ ամենայն հավանականությամբ եղել է գյուղի հայկական անվանումը ։
Ալմալուի տարածքում եղել են բազմաթիվ հայկական հուշարձաններ, որոնք ժամանակի ընթացքում ոչնչացվել են թուրքերի կողմից։ Հուշարձանագետ Սամվել Կարապետյանը, ով հետազոտական աշխատանքի նպատակով մեկնել էր Գարդման, իր գրքում նշել է, որ Ալմալուի հայկական գերեզմանոցի խաչքարերն ու տապանաքարերը թուրքերի կողմից իրենց տները կառուցելու ժամանակ օգտագործվել են որպես շինանյութ։ 1986 թվականին Ս. Կարապետյանի կողմից այդպիսի մի խաչքար է հայտնաբերվել ազգությամբ թուրք Գադիմ Մամեդովի՝ 1927 թվականին կառուցած տան պատի հիմքում։ Խաչքարի չափերն էին 100 x 40 x 15 սմ ։
Բնակչություն
Գյուղի հայկական բնակչության մասին քանակական տեղեկություններ հայտնի չեն։ 1914 թվականին բնակավայրն ունեցել է 35 թուրք բնակիչ ։
Ծանոթագրություններ
Կատեգորիա:Դաշկեսանի շրջանի բնակավայրեր Կատեգորիա:Արևելյան Հայաստանի գյուղեր Կատեգորիա:Նախկին հայաբնակ բնակավայրեր Ադրբեջանում
Ներսես Ումիկով
Ներսես Զաքարի Ումիկով, հայազգի մանկաբույժ։ Բժշկական գիտությունների դոկտոր (1895)։ ՎԽՍՀ գիտության վաստակավոր գործիչ։
Զաքար Ումիկովի հայրը։
Կենսագրություն
Ներսես Ումիկովը ծնվել է 1865 թվականին Թիֆլիսում։ 1891 թվականին ավարտել է Խարկովի համալսարանի բժշկական ֆակուլտետը։ 1891-1894 թվականներին աշխատել է Խարկովի համալսարանի հիգիենայի ամբիոնում։ Ծառայել է ՆԳՆ դեպարտամենտում, այնուհետև կատարելագործվել Սանկտ Պետերբուրգի ռազմաբժշկական ակադեմիայում։ 1894-1897 թվականներին՝ եղել է Ֆինլանդիայի Ուդելնայա երկաթուղային կայարանի հակախոլերային լազարեթի ղեկավար։ 1897 թվականից տեղափոխվել էԹիֆլիս և զբաղվել է մանկաբուժությամբ։ Ումիկովի նախաձեռնությամբ Թիֆլիսում ստեղծվել է «Բելայա Ռոմաշկա» հակատուբերկուլոզային երթևեկ բուժարանը, 1913 թվականին՝ Վրաստանում առաջին մանկական հիվանդանոցը, որի հիման վրա հիմնադրվել է Թբիլիսիի բժշկական ինստիտուտի մանկական հիվանդությունների կլինիկան ։ Աշխատանքները վերաբերում են ֆոսֆորի կենսաբանական հատկություններին։ Մասնակցել է Վրաստանում և Բելառուսիայում Վիտեբսկի մարզում բռնկած խոլերայի համաճարակի դեմ պայքարին ։
Ծանոթագրություններ
Կատեգորիա:Մանկաբույժներ Կատեգորիա:Բժշկական գիտությունների դոկտորներ
Արցախի գրողների միություն
Արցախի գրողների միություն, ստեղծվել է 1925 թվականին՝ որպես Ղարաբաղի պրոլետար գրողների ասոցիացիա։
Նախապատմություն
Գրիգոր Ներսիսյանի նախաձեռնությամբ 1925 թվականի օգոստոսին Ստեփանակերտում ստեղծվել է Ղարաբաղի պրոլետար գրողների ասոցիացիան, որի նախագահ է ընտրվել Գրիգոր Ներսիսյանը։ 1929 թվականին Ստեփանակերտում Գրիգոր Ներսիսյանի խմբագրությամբ հրատարակվել է «Կայծ» ամսագիրը, որը անվտանգության խորհրդի միջնորդությամբ փակվել է։ 1929 թվականին Մկրտիչ Բերբերյանը Ստեփանակերտում նախաձեռնել և հիմնադրել է «Գրոհ» գրական-գեղարվեստական հանդեսը, որը նույնպես փակվել է առաջին համարից հետո։ 1936 թվականին Գրիգոր Ներսիսյանը բանտարկվել է, նրան փոխարինել է Աշոտ Գրաշին, Գրաշուն՝ Թաթուլ Հուրյանը։ Նացիոնալիզմի մեջ մեղադրվելու վտանգի սպառնալիքով երկուսն էլ հեռացել են Ղարաբաղից։ Պաշտոնում նշանակված բանաստեղծ Միքայել Հարությունյանը երկու շաբաթից հետո հեռացել է Ղարաբաղից՝ ապաստան փնտրելով Հայաստանում։
1946 թվականին Ղարաբաղի գրական բաժանմունքի քարտուղար է նշանակվել բանաստեղծ Բոգդան Ջանյանը։ 1948 թվականին Հրաչյա Քոչարի հորդորանքով Ղարաբաղ է այցելել Ավետիք Իսահակյանը շուշեցի տիկնոջ՝ Սոֆիի ու Ամերիկայից հայրենիք դարձած ղարաբաղցի Զաքարե Սուվարյանի հետ։ Զաքարեին ու Բոգդան Ջանյանին մեղադրում են նացիոնալիզմի մեջ ու բանտարկում։ Բոգդան Ջանյանին փոխարինում է բանաստեղծ Վերդի Վերխաչյանը։ 1949 թվականի ապրիլի 1-ին Ադրբեջանի գրողների միության Լեռնային Ղարաբաղի բաժանմունքի պատասխանատու քարտուղար է նշանակվում բանաստեղծ Բագրատ Ուլուբաբյանը։ Կարճ ժամանակաընթացքում գյուղից քաղաք են գալիս Վազգեն Օվյանը, Գևորգ Աղաջանյանը, Գերասիմ Հովսեփյանը, Արմո Լեռնենցը, Գուրգեն Գաբրիելյանն ու Ժան Անդրյանը։ Բագրատ Ուլուբաբյանը 1964 թվականին կազմակերպում և Ստեփանակերտի Մաքսիմ Գորկու անվան թատրոնում անցկացնում է Ադրբեջանի գրողների միության շրջիկ պլենում, որտեղ բազմամարդ դահլիճում չորս հոգու (Սարգիս Աբրահամյան, Իսահակ Ալավերդյան, Գևորգ Օհանյան, Վարդան Բալայան) ընդունում են գրողների միության շարքերը, որից հետո թուրքերն քսան տարի շարունակ Ղարաբաղից ոչ մի հայ գրողի չընդունեցին գրողների միության անդամ։
1967 թվականին Բագրատ Ուլուբաբյանին հեռացնում են զբաղեցրած պաշտոնից և ԼՂ գրողների միության պատասխանատու քարտուղար է նշանակվում Գևորգ Աղաջանյանը։ Վերջինիս փոխարինում է Արմեն Հովհաննիսյանը։ Այդ տարիների ընթացքում «թուրքական տարրը» կուսակցության հովանավորությամբ, հանուն «բարեկամության», ներմուծվեց գրական օջախ և ԳՄ անդամների թիվն սկսեց աճել «յազըչիների» հաշվին։ Բաքուն Շուշիում ԳՄ մասնաճյուղ էր ստեղծել գրականության հետ կապ չունեցող «գրագետներից»։
1983 թվականին ԼՂ գրողների պահանջով բաժանմունքի պատասխանատու քարտուղար է ընտրվում բանաստեղծ, դրամատուրգ և հրապարակախոս Վարդան Հակոբյանը։
Ադրբեջանի կազմից դուրս
Ղարաբաղի գրողների միությունը մարզի առաջին կազմակերպությունն էր, որը դուրս եկավ Ադրբեջանի կազմից։ Վարդան Հակոբյանը գրողների համար ապահովեց նոր կարգավիճակ՝ դարձնելով այն առանձին, միութենական նշանակության կազմակերպություն։ ԽՍՀՄ ԳՄ անդամների թիվը, շնորհալի երիտասարդների հաշվին, հասցվեց 41-ի։
Գրական ընտանիքից անժամանակ հեռացել են գրողներ Վազգեն Օվյանը, Գերասիմ Հովսեփյանը, Իսահակ Ալավերդյանը, Գուրգեն Անտոնյանը, Ժան Անդրյանը, Գրիշա Մովսիսյանը, Միքայել Գասպարյանը, Վերդի Վերխաչյանը, Վարդան Բալայանը, Սուրեն Ստեփանյանը, Շահեն Օհանջանյանը։
Գրողների միության ջանքերով Ղարաբաղի գրական օջախը մտավ իր դերի ու դիրքի մեջ։ Գրողների միության նախագահ Վ.Հակոբյանը հիմնադրեց «Արցախ», «Պըլը-Պուղի» հանդեսները, «Եղիցի լույս» գրական թերթն ու «Արցախ» հրատարակչությունը։
Ստեղծվեց ԼՂ գրողների միության հատուկ մրցանակներ՝ Աղայանի, Մուրացանի և Շիրազի անվամբ։
Արցախյան ազատամարտի տարիներ
Արցախյան գոյամարտում իրենց գրիչը զենքով փոխարինեցին ու թշնամու դեմ մարտնչեցին Գագիկ Բեգլարյանը, Ռոբերտ Եսայանը, Սեյրան Քամալյանը, Աշոտ Բեգլարյանը, Լեռնիկ Հակոբյանը, Դավիթ Շիրինյանը, Արիս Արսենին (Գրիգորյան), Սպարտակ Հակոբյանը և ուրիշներ։ Արցախի գրողներն ու լրագրողները արցախյան գոյամարտում երգն ու զենքը գործածեցին միասին։
Արտաքին հղումներ
Կատեգորիա:Ստեղծագործական միություններ Կատեգորիա:Գրական խմբավորումներ Կատեգորիա:Հայաստանի գրողների միություն
Ջիզիե
Կատեգորիա:Քաղաքացիական իրավունք
Ուղղալար
Ուղղալար (պարանով ուղղալար), մի սարք, որ բաղկացած է բարակ թելից և նրա վերջում գտնվող բեռից՝ ճիշտ ցուցում տալով ուղղահայաց կտրվածքի մակերեսին ( պատկեր, պատուհանի և պատի միջև ընկած տարածք և այլն)։ Ծանրության ազդեցության տակ լինելով՝ պահպանում է ուղղությունը ( ուղղահայաց գիծ)։ Բեռի վերջավորություն անպայման պետք է լինի ամուր թելի շարուկանությունը։ Այդ նպատակով՝ կշիռը կցվում է որպես կոն՝ մատակարարելով մխոցին։ Մխոցի հիմքը դրվելու համար հարկավոր է ևս մեկ փոքր մխոց այնպես, որ նրանց կենտրոնները համապատասխանի միմյանց. կենտրոնական բաց տեղամասի վերջում գտնվում է թելի հանգույցը։
Օգտագործում
Ուղղալարն օգտագործվում է գծերը ուղղահայց դիրքում տեղադրելու, անհարթ դիրքի հարթեցման, ինքնաթիռների շինարարության, ջրի մակարդակը կարգավորելու համար։ Ուղղալարի համատարած կիրառվում է շինարարությունների և հողային աշխատանքների մեջ։ Մակնշման և շինարարական աշխատանքների կառուցման համար ուղղալարի հետ միասին օգտագործվում է անկյունաչափ, լար և լազերային լույս։
Թելով ուղղալարի առանձնահատկությունները
Թելով ուղղալարի թերությունն այն է, որ այն չի կարող օգտագործվել ուժեղ քամիների ժամանակ։ Սա մասամբ փոխատուցվում է զանգվածի աճով և թելի բարակացմամբ։ Հանգստացնելու համար արագացող տատանումները՝ երբեմն տեղադրվում են տարայով ջուր՝ կանգնեցրած ուղղալարի տակ։
Այլ իմաստներ
Որմնադրության մեջ ուղղալարը հանդիսանում է երկրորդ հմտության գործիք, կարծրության և ուղղության կատարյալ խորհրդանիշ։ Օպերատիվ իմաստով այն քարագործի համար գործիք է, մի բարձր կետ, որտեղից որոշվում է բեռի ուղղահայացությունը։
Կատեգորիա:Գործիքներ Կատեգորիա:Ատաղձագործական գործիքներ Կատեգորիա:Մասոնական խորհրդանիշներ Կատեգորիա:Չափիչ սարքեր
Գոդիես
Գոդիես (Gaudiès), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Սավերդյոն կանտոնի կազմի մեջ (Պամիե շրջան)։ Համայնքի INSEE կոդ՝ 09132։
Բնակչություն
Համայնքի բնակչությունը 2008 թվականին կազմում էր 230 մարդ։
Տնտեսություն
2007 թվականի տվյալներով 142 աշխատունակ տարիքի մարդկանցից (15-64 տարեկան) 115-ը տնտեսապես ակտիվ էին, 27-ը անգործունակ (ակտիվության ցուցանիշը 81,0 %, 1999 թվականին եղել է՝ 71,0 %)։ 115 աշխատունակ բնակիչներից 105-ը աշխատում էին (60 տղամարդ և 45 կին), անաշխատանք էին 10-ը (3 տղամարդ և 7 կին)։ 27 անգործունակ մարդկանցից 10-ը աշակերտներ կամ ուսանողներ են, 4-ը թոշակառու, 13-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սեմյոն Ֆոմին
Սեմյոն Անատոլևիչ Ֆոմին (Семён Анато́льевич Фоми́н, ), ռուս ֆուտբոլիստ, կիսապաշտպան։
Ակումբային
Սեմյոն Ֆոմինն սկսել է Վլադիվոստոկում՝ Վիկտոր Լուկյանովի գլխավորությամբ մարզվելով «Ակվալայն» մարզադպրոցում ։ 12 տարեկան հասակում տեղափոխվել է Մոսկվա, որտեղ հանդես է եկել «Լոկոմոտիվ» ակումբի երկրորդ կազմում։ Թիմի հիմնական կազմում իր դեբյուտը կատարել է 2007 թվականի դեկտեմբերի 5-ին՝ մասնակցելով ՈՒԵՖԱ գավաթի խաղարկության խմբային փուլի՝ «Պանատինաիկոս» ակումբի դեմ արտագնա խաղին ։ 2008 թվականին վարձավճարով տեղափոխվել է Իրկուտսկի «Զվեզդա» ակումբ, որի կազմում անցկացրել է 18 հանդիպում, ինչից հետո ակումբը դադարեցրել է իր գոյությունը, և Սեմյոն Ֆոմինը վերադարձել է «Լոկոմոտիվ»։ 2009 թվականին Սեմյոն Ֆոմինը «երկաթուղայինների» կազմում մասնակցել է Ռուսաստանի գավաթի խաղարկության մեկ խաղի ։ 2010 թվականին հանդես է եկել «Լոկոմոտիվ-2» թիմում։
2011/12 մրցաշրջանից առաջ վարձավճարով տեղափոխվել է Վլադիմիրի «Տորպեդո» ակումբ, որ հանդես էր գալիս Ֆուտբոլի ազգային լիգայի առաջնությունում։ Երկրորդ փուլում Սեմյոն Ֆոմինը դուբլ է ձևակերպել Աստրախանի «Վոլգար» ակումբի դեմ խաղում ՝ բացելով «Տորպեդոյի» կազմում խփած իր գոլերի հաշիվը։ 2011 թվականի օգոստոսի 5-ին վարձավճարային հիմունքներով տեղափոխվել է «Սպարտակ-Նալչիկ» ։ Ռուսաստանի Պրեմիեր լիգայում Սեմյոն Ֆոմինը դեբյուտը կայացել է 2011 թվականի հոկտեմբերի 16-ին՝ «Անժի» ակումբի դեմ խաղում ։ «Սպարտակի» կազմում իր առաջին գոլը Ֆոմինը խփել է 2012 թվականի մայիսի 2-ին՝ 42-րդ փուլի շրջանակներում անցկացված «Ռոստով» ակումբի դեմ խաղի 5-րդ րոպեին ։ Նալչիկի ակումբի կազմում անցկացնելով 15 հանդիպում՝ Սեմյոն Ֆոմինը մրցաշրջանի ավատին վերադարձել է «Լոկոմոտիվ», իսկ 2012 թվականի հունիսի 26-ին վարձավճարով տեղափոխվել է «Ռոտոր» ։ Նոր ակումբի կազմում նրա նորամուտը կայացել է 2012 թվականի հուլիսի 9-ին՝ Ֆուտբոլի ազգային լիգայի առաջին տուրի՝ «Տոմ» ակումբի դեմ խաղում ։ 2013 թվականի մայիսի 30-ին ֆուտբոլիստը գնվել է «Ռոտորի» կողմից  ։
2014 թվականի հունիսին տեղափոխվել է Ռուսաստանի Պրեմիեր լիգայի «Տարպեդո» (Մոսկվա) ակումբ, որի կազմում անցկացրել է 15 խաղ և խփել մեկ գոլ։ 2015 թվականի հունիսին «2+1» համակարգով պայմանագիր է կնքել «Ուֆա» ակումբի հետ։
Հավաքականում
Սեմյոն Ֆոմինը հանդես է եկել Ռուսաստանի պատանեկան (մինչև 17) հավաքականում, որի կազմում անցկացրել է տասը խաղ և խփել երկու գոլ։ 2006 թվականին հավաքականի կազմում հաղթել է Եվրոպայի պատանեկան առաջնությունում ։
2011 թվականի նոյեմբերի սկզբին հրավիրվել է երկրի երկրորդ հավաքական, որի կազմում իր նորամուտը կատարել է նոյեմբերի 12-ին՝ մասնակցելով Լիտվայի հավաքականի դեմ խաղին, որն ավարտվել է ռուսների հաղթանակով (2:0) ։
2012 թվականի նոյեմբերի 28-ին հրավիրվել է Ֆուտբոլի ազգային լիգայի հավաքական (Ռուսաստան) ՝ մասնակցելու Իտալիայի ֆուտբոլի առաջնության Սերիա B-ի թիմի դեմ խաղին։
Ընտանիք
Մայրը՝ Իրինա Նիկոլաևնան, մասնագիտությամբ բժիշկ-մանկաբույժ է, իսկ հայրը՝ Անատոլի Բորիսովիչը՝ օվկիանոսագետ ։
Կնոջ անունն Անաստասիա է ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Ուֆայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Սուկլեն
Սուկլեն (Souclin), կոմունա Ֆրանսիայում, Ռոն Ալպեր մարզի Էն գավառում։ Մտնում է Լնիո կանտոնի մեջ։ Կոմունայի շրջանը՝ Բելլե։
Կոմունայի INSEE կոդը՝ 01411։
Աշխարհագրություն
Կոմունան Փարիզ քաղաքից գտնվում է 410 կմ հարավ-արևելք, Լիոն քաղաքից 50 կմ դեպի հարավ, 10 կմ արևելք Բուրկ ան Բրեսից ։
Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։
Բնակչություն
Կոմունայի բնակչությունը 2010 թվականին կազմել է 261 մարդ։
Տնտեսություն
2010 թվականին աշխատունակ տարիք (15-64 տարեկան) ունեցող 159 մարդկանցից 199-ը տնտեսապես ակտիվ են եղել, 40-ը՝ պասիվ (ակտիվության ցուցանիշը՝ 74,8 % է, 1999 թվականին՝ 61.9 %)։ 199 ակտիվ բնակիչներից աշխատել են 113-ը (63 տղամարդ, 50 կին), գործազուրկ է եղել 6 մարդ (2 տղամարդ և 16 կին)։ 40 պասիվներից 8 մարդ եղել են աշակերտ կամ ուսանող, 13-ը՝ թոշակառու, 19 -ը պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի քաղաքներ
Ղրիմի բռնակցումը Ռուսաստանի Դաշնությանը
Ռուսաստանի Դաշնության կողմից միջազգայնորեն Ուկրաինայի մաս ճանաչված Ղրիմի թերակղզու բռնակցումը (անեքսիա) տեղի է ունեցել 2014 թվականի մարտ ամսին։
Ռուսական ուժերի ներխուժումը և դրան հաջորդած բռնակցումը տեղի է ունենում Ուկրաինական հեղաշրջումից հետո։ Փետրվարի 22-ին և 23-ին, ՌԴ նախագահ Վլադիմիր Պուտինը երկրի անվտանգության ծառայությունների ղեկավարների հետ հանդիպում է անցկացնում, որտեղ քննարկումներ է ունենում Վիկտոր Յանուկովիչի՝ Ուկրաինայի նախագահի պաշտոնից զրկվելու վերաբերյալ, իսկ քննարկման վերջում համախոհներին հայտնում, որ անհրաժեշտ է մտածել «Ղրիմը Ռուսաստանին վերադարձնելու» մասին ։ Փետրվարի 23-ին Ղրիմի Սևաստոպոլ քաղաքում անցկացվում են պրոռուսական ուղղվածության ցույցեր։ Փետրվարի 27-ին առանց տարբերանշանների դիմակավորված ռուսական ռազմական ստորաբաժանումները («կանաչ մարդուկներ») գրավում են Ղրիմի Գերագույն խորհրդի շենքը, ինչպես նաև մի շարք այլ ռազմավարական նշանակության օբյեկտներ՝ ի վերջո Ղրիմը հռչակելով որպես նորանկախ, ինքնավար հանրապետություն՝ Սերգեյ Ակսյոնովի գլխավորությամբ ։ Նոր կառավարության հաստատումից հետո հաջորդում է Ղրիմի Հանրապետության և Սևաստոպոլի անկախության հռչակումը և վիճահարույց հանրաքվեի անցկացումը։
Կատարվածը խիստ բացասական ընդունելության է արժանանում աշխարհի բազմաթիվ առաջնորդների և ՆԱՏՕ-ի շրջանում։ Ղրիմի օկուպացումը տեղի էր ունեցել այն դեպքում, երբ 1994 թվականի Բուդապեշտի համաձայնագրով Ռուսաստանը ստանձնել էր Ուկրաինայի տարածքային ամբողջականության երաշխավորի դերը ։ Դեպքերից հետո Ռուսաստանի մասնակցությունը «Մեծ ութնյակում» (G8) ժամանակավորապես կասեցվում է, ինչից հետո ներկայացվում են պատժամիջոցների (սանկցիա) առաջին փաթեթը ։ Ղրիմյան դեպքերը Ռուսաստանը չի ընդունում որպես բռնակցում , իսկ նախագահ Պուտինը նշում է, որ անցկացված հանրաքվեն լիովին համապատասխանում է միջազգային կանոնադրությանը։ Ուկրաինայի կառավարությունն իր հերթին չի ճանաչում նոր ձևավորված Ղրիմի Հանրապետությունը, ինչպես նաև ապօրինի համարում վերջինիս միացումը Ռուսաստանի Դաշնությանը։ ՄԱԿ-ի գլխավոր ասամբլեան նույնպես չի ճանաչում Ղրիմի հանրաքվեն՝ ընդունելով այն անօրինական համարող բանաձև, ինչին կողմ է արտահայտվում 100 երկիր, դեմ՝ 11 (Հայաստան , Բելառուս, Բոլիվիա, Կուբա, Հյուսիսային Կորեա, Նիկարագուա, Ռուսաստան, Սուդան, Սիրիա, Վենեսուելա, Զիմբաբվե) և ձեռնպահ՝ 58 (այդ թվում՝ Չինաստանը) ։ Բացի այդ, Գլխավոր ասամբլեան կոչ է անում բոլոր պետություններին, միջազգային կազմակերպություններին և մասնագիտացված հաստատություններին չընդունել Ղրիմի և Սևաստոպոլի կարգավիճակների փոփոխությունները և «զերծ մնալ գործողություններից ու քայլերից, որոնք կարող են մեկնաբանվել որպես կարգավիճակի ցանկացած փոփոխության ընդունում» ։
2015 թվականի սեպտեմբերի 16-ին Ուկրաինայի Գերագույն ռադան ընդունում է օրինագիծ, որով 2014 թվականի փետրվարի 20-ը պաշտոնապես ճանաչվում է որպես Ղրիմի թերակղզու բռնազավթման օր։ Հոկտեմբերի 7-ին՝ Ուկրաինայի նախագահ Պետրո Պորոշենկոյի ստորագրությամբ օրենքը ուժի մեջ է մտնում ։
Ծանոթագրություններ
Կատեգորիա:Ղրիմի պատերազմ Կատեգորիա:Ղրիմի Ինքնավար Հանրապետություն Կատեգորիա:Ուկրաինայի պատմություն Կատեգորիա:Ռուսաստանի պատմություն Կատեգորիա:2014
Մուտացիաների դասակարգումը
=Մուտացիաների դասակարգումը=
Մուտացիայի տեսությունը գենետիկայի հիմք է և այն բացահայտվել է Մենդելի աշխատանքներից հետո, Հյուգո դե Ֆրիզի կողմից (1901-1903 թթ.) : Ռուս բուսաբան Ս. Ի. Կորիժինսկին (1899 թ.) իր «Հետերոգենեզիս և էվոլյուցիա» գրքում նկարագրել է բույսերի մոտ տեղի ունեցող թռիչքաձև ձոձոխությունները։ Ըստ դե Ֆրիզի մուտացիան իրենից ներկայացնում է ժառանգական հատկանիշների թռիչքային ընդհատվող փոփոխականությունը։ Դե Ֆրիզը մուտացիոն տեսության դրույթներն արտահայտում էր հետևյալ ձևով`
Ինչպես դե Ֆրիզը այնպես ել նրա ժամանակակիցները և նրանցից առաջ հետազոտողներ, սխալմամբ գտնում էին, որ մուտացիայի արդյունքում անմիջապես կարելի է ստանալ նոր տեսակ, ինչպես այն լինում է բնական ընտրության ժամանակ։
Մուտացիաների փաստացի ստացման պատիվը պատկանում է Յոհանսենին, որը ուսումնասիրել է ժառանգումը մաքուր գծերում գարու և լոբու մոտ, տվել ժառանգման առանձնահատկությունները քանակական հատկությունների առումով (սերմի զանգվածը 1908-1913 թթ.)։ Իր ուսումնասիրություններով Յոհանսենը ժխտեց դե ֆրիզի որոշ դրույթներ և տվեց ժառանգումը մաքուր գծերում։
Մուտացիաների դասակարգման ձևերը
Մուտացիոն փոփոխականությունը դասակարգվում է ըստ հետևյալ ձևերի`
Մուտացիանեն կարող են առաջանալ բազմաբջիջ օրգանիզմների ցանկացած հյուսվածքի բջիջներում և նրա զարգացման տարբեր փուլերում։ Մուտացիաներն կարող են զարգանալ չհասունացած և հասունացած սեռական բջիջներում` գեներատիվ մուտացիա, իսկ մյուս հյուսվածքներում` սոմատիկ։
Սոմատիկ և գեներատիվ մուտացիաները իրենց բնույթով չեն տարբերվում միմյանցից։
Սոմատիկ մուտացիաները դրսևորվում են խայտաբղետությամբ։ Անհատները, որոնք կրում են մուտացիայի ենթարկված հյուսվածքներ, կոչվում են խիմերներ։
Ֆենոտիպային մուտացիաներն ունեն ձևաբանական, ֆիզիոլոգիական և կենսաքիմիական դրսևորման հիմք։
Ձևաբանական մուտացիաները տեսանելի են և պայմանավորված են օրգանի կառուցվածքի կամ ձևի փոփոխմամբ, օրինակ կարճաոտությունը կենդանիների մոտ, անաչք և անթև միաջատներ, գիգատիզմ, գաճաճություն, ալբինիզմ։ Մուտացիաներն կարող են ազդել ներբջջային գործընթացների վրա, ինչպես օրինակ, մեյոզում քրոմոսոմների վարքագծի վրա։
Կենսաքիմիական այն մուտացիաներն են, որի արդյունքում փոփոխվում է քիմիական այս կամ այն նյութի քանակը և որակը օրգանիզմում։ Գույություն ունեն գեների դասակարգման մի շարք տարբերակներ։ Օրինակ, տարբերում ենք ալելային և ոչ ալելային գեներ, դոմինատ և ռեցեսիվ, լետալ և կիսալետալ և այլն։
Գենային մուտացիաներն լինում են տարբեր բնույթի, որը պայմանավորված է ֆունկցիոնալ գենետիկական դասակարգմամբ (աղյուսակ 1)։
Գեների դասակարգումը
Կառուցվածքային են կոչվում այն գեները, որոնք հսկում են որոշակի հատկանիշի զարգացումը։ Այդ գեների արդյունքն է կամ սկզբում սինթեզված ի-ՌՆԹ-ն և ապա սպիտակուցի պոլիպեպտիդային շղթան, կամ էլ ռ-ՌՆԹ-ն և փ-ՌՆԹ-ն։
Կառուցվածքային գեները ապահովում են սպիտակուցում ամինաթթուների կամ ՌՆԹ-ի մակրոմոլեկուլում նուկլեոիդների հաջորդականությունը։
Կառուցվածքային գեներն միմյանցից տարբերվում են պլեյոտրոպ ազդեցության չափով, ընդ որում, արտահայտված պլեյոտոպիա ունեն։
Կառուցվածքային գեների մուտացիայից առաջանում են Օրգանիզմի զարգացման բազմաբնույթ խանգարումներ։ Այդ է պատճառը, որ օրգանիզմում գոյություն ունեն այդ գեների տասնյակ պատճեններ, որոնք կազմված են նուկլեոտիդների հաջորդականության միջին կրկնման ԴՆԹ-ի ֆրակցիայից, որի շնորհիվ կանխվում է մուտացիան։
Հայտնի է, որ մուտացին կապված է ոչ միայն ԴՆԹ-ի մոլեկուլային կառուցվածքի փոփոխության հետ այլև տվյալ լոկուսում տարբեր տեսակի մոբիլ գեների նկատմամբ։ Այդ տեղաշարժվող տարերը որոշ դեպքերում համարվում են հզոր մուտանտ գեներ։
Ռեգուլյատոր (կարգավորիչ) գեները կարգավորում են կառուցվածքային գեների ակտիվությունը, տարբեր լոկուսների «անջատումը» և «միացումը» անհատական զարգացման ընթացքում` կախված բջիջների տեսակից և միջավայրի պայմաններից։
Գենային մուտացիաները և նրանց առաջացման պատճառները
Գենային մուտացիաները կամ տրանսգենացիաները շոշափում են գենի կառուցվածքը և ուղեկցվում են ԴՆԹ-ի համապատասխան հատվածի առանձին նուկլեոդիտների քանակի ավելացմամբ կամ նվազումով։
Գենային մուտացիաներն բաժանվում են ամորֆ, հիպոմորֆ, հիպերմոֆ, անտիմորֆ և նեոմորֆ տարատեսակների։
Ամորֆ մուտացիաներն ֆունկցիոնալ առումով ոչ ակտիվ մուտանտ գենի առաջացման արդյունք է։ Նման գեների գործունեության շնորհիվ սինթեզվում է ոչ ակտիվ միջանկյալ նյութեր, որի հետևանքով այն հատկանիշը, որը պետք է երևան գար այդ գենի ներմալ վիճակի ժամանակ, ամորֆ մուտացիայի պատճառով բոլորովին չի զարգանում։
Այսպիսի մուտացիաների արդյունք են ալբինիզմը (մազածածկույթում բացակայում է մելանին պիգմենտը, խոշոր եղջերավորների և շների մազածածկի ու ատամների բացակայությունը և այլն)։
Հիպոմորֆ մուտացիաների դեպքում, գենի անբավարար գործունեության հետևանքով, թուլանում է հատկանիշի զարգացումը (գաճաճություն, մազերի գունավորմ,ան թուլացում, օրգանների թերզարգացածություն և այլն)։
Հիպերմորֆ մուտացիաներն իրենց բնույթով հիպոմորֆ մուտացիաների հակապատկերն են և ուղեկցվում է գենի գործունեության ակտիվացմամբ, որն էլ իր արտահայտություննէ գտնում հատկանիշի դրսևորման մեջ։ Հիպերմորֆ մուտացիայի օրինակ է գիգատիզմը (երկու և ավելի մետր հասակ ունեցող մարդիկ), ինչպես նաև ռեկորդային կաթնատվության կամ մթերատվության այլ տեսակի ցուցանիշների դրսևորումը կաթնասունների մոտ։
Անտիմորֆ մուտացիաների դեպքում գենի շրջանակներում կատարված փոփոխություններն էապես փոխում են հատկանիշի բնույթը. գենի կողմից սինթեզվող մեկ ֆերմենտի փոխարեն սինթեզվում է մեկ ուրիշը։ Օրինակ, կաթնասունների մոտ քրտնագեղձերից կաթնագեղձերի առաջացումը ևս անտիմորֆ մուտացիայի արգասիք է։
Նեոմորֆ մուտացիաներն «առաջադեմ» թն և դոմինանտ ելակետային ձևի նկատմամբ։ Դրանք նպատում են նոր հատկանիշների ձևավորմանը և զարգացմանը։
Օրգանական էվոլյուցիան ընթացել է նեոմորֆ մուտացիայի առաջացման պատճառով, որոնց շնորհիվ բուսական և կենդանական աշխարհում տեղի են ունենում խիստ փոփոխություններ։ Այսպես օրինակ, այդ ճանապարհով բույսերը ձեռք են բերել քլորոֆիլ, կենդանիները` հեմոգլոբին և այլն։
Քրոմոսոմային վերակառուցումներ
Քրոմոսոմային վերակառուցումները բաժանվում են հետևյալ խմբերի` ներքրոմոսոմային և միջքրոմոսոմային։